Fernando Torres
Fernando Torres je španski nogometni trener i nekadašnji nogometaš. Trenutno je trener kluba Atlético Madrid B. Poznat je po nadimku El Niño ("klinac", "dječak"). Tokom vrhunca karijere bio je poznat po svojoj brzini, preciznim završnicama i vještom vođenju. Između 2001. i 2007. igrao je za Atlético Madrid, gdje je zabio 75 golova u 174 nastupa u španskoj La Ligi. Godine 2007. prešao je u Liverpool za rekordnu naknadu i postao igrač koji je najbrže postigao 50 golova u historiji kluba. Godine 2008. završio je na trećem mjestu za Ballon d'Or i FIFA-in izbor najboljeg igrača. Torres je napustio Liverpool 2011. da bi se pridružio Chelseaju, gdje je osvojio više titula, ali je njegova učinkovitost oslabila. Kasnije je igrao za AC Milan u Italiji, vratio se u Atletico Madrid i posljednji put igrao za japanski klub Sagan Tosu prije nego što se umirovio na kraju sezone 2018.